### Beslutninger:

Tilbagesendes Magistratsafdelingen for Teknik og Miljø med bemærkning, at byrådet i sit møde den 14. september 2022 har vedtaget Magistratens indstilling i overensstemmelse med med erklæring fra Teknisk Udvalg af 7. September 2022 med bemærkning, at der nedsættes et borgerpanel/borgersamling med en politisk følgegruppe og med ekstra tid til gennemførelsen. Derudover undersøges 4 alternativer til havneudvidelsen i det såkaldte politiske spor, og resultaterne heraf indgår i den endelige beslutningsproces omkring havneudvidelsen.

###

Svar på forslag fra DF, NB, EL og [adresse], samt ændringsforslag fra V og SF vedrørende inddragelsesprocessen i forbindelse med myndighedsbehandlingen af lokalplan 1163, udvidelse af [adresse], og dertil hørende miljøvurdering.

### Resume

DF, NB, EL og [adresse] har foreslået at nedsætte en arbejdsgruppe til at formulere et alternativ til udvidelsen af [adresse]

Teknik og Miljø igangsatte allerede i foråret 2022 en ekstraordinær inddragelsesproces i forbindelse med afslutningen af myndighedsbehandlingen af lokalplan 1163, Udvidelse af [adresse], og dertil hørende miljøvurdering.

V og SF har i forlængelse heraf fremsat et ændringsforslag til beslutningsforslaget fra de fire partier, som indeholder ønske om, at Teknik og Miljøs allerede igangsatte proces dels udvides med en såkaldt borgersamling, dels at Teknik og Miljø faciliterer et arbejde med udvalgte interessenter om forslag til at værne om Aarhus-bugten.

Teknik og Miljø foreslår i forlængelse heraf, at der som supplement til den igangværende inddragelsesproces, der består af en række temamøder blandt eksperter og interessenter, samt 2 planlagte borgerkonferencer, igangsættes et borgersamlingsforløb hvor et antal (30-36) tilfældigt udvalgte borgere til at overlevere et borgerperspektiv til byrådet. Borgerperspektivet skal bibringe byrådet borgernes syn på og overvejelser om lokalplansforslaget og de iboende dilemmaer.

### Beslutningspunkter

Det indstilles:

At 1) Byrådet godkender Teknik og Miljøs forslag om et borgerperspektiv som supplement til den igangværende, inddragelsesproces i forbindelse med myndighedsbehandlingen af lokalplan 1163, Udvidelse af [adresse], og miljøvurderingen.

### Borgmesterens afdelings påtegning

Fremsendes til Magistraten.

Borgmesterens Afdeling har ingen bemærkninger til indstillingen.

### Sagsforløb:

Udvalg: Magistraten

Dato: 29-08-2022

Jean Brandt:

Fremsendes til [adresse] med bemærkning, at Magistraten i mødet den 29. august 2022 anbefaler, at byrådet tiltræder Magistratsafdelingen for Teknik og Miljøs indstilling af 19. august 2022.

Simon Frederiksen og Sam Steffensen kan ikke tiltræde.

Rådmand Thomas Jespersen tog forbehold.

Vigtigheden af at sondre mellem myndighedssporet og den praktiske proces blev understreget.

Udvalg: [adresse]

Dato: 31-08-2022

Jean Brandt:

Fremsendes til Teknisk Udvalg til behandling i henhold til beslutning i byrådets møde den 31. august 2022.

Udvalg: Teknisk Udvalg

Dato: 07-09-2022

Jean Brandt:

Eric Kristiansen og Jack Jakobsen kunne tiltræde indstillingen med bemærkning om, at man ønsker at genbesøge konceptet for den supplerende borgerinddragelsesproces, når der ligger et endeligt udkast til processen.

Iver Hansen, Lona Lauridsen, Amalie Pedersen, Curt Nilsson og Laurits Toft tog forbehold.